open-index/open-wikipedia-markdown huggingface dataset:
২০১৬ গ্রীষ্মকালীন অলিম্পিকে ফিলিস্তিন

**[[ফিলিস্তিন]]** ব্রাজিলের রিউ দি জানেইরুতে অনুষ্ঠিত **[[২০১৬ গ্রীষ্মকালীন অলিম্পিক|২০১৬ গ্রীষ্মকালীন অলিম্পিকে]]** অংশগ্রহণ করে। ২০১৬ সালের ৫ থেকে ২১ আগস্ট প্রতিযোগিতাটি অনুষ্ঠিত হয়। এটি ছিল গ্রীষ্মকালীন অলিম্পিকে দেশটির ষষ্ঠ উপস্থিতি।

ফিলিস্তিন অলিম্পিক কমিটি প্রতিযোগিতায় মোট ৬ জন খেলোয়াড় পাঠায়, যাদের মধ্যে চারজন পুরুষ এবং দুজন মহিলা। তারা অলিম্পিকে মোট চারটি খেলায় প্রতিদ্বন্দ্বিতা করেন। এই ছয়জনের মধ্যে দুজন প্রতিযোগিতায় অংশগ্রহণের যোগ্যতা অর্জন করেছিলেন, আর বাকিদের ইউনিভার্সালিটি কোটায় আমন্ত্রণ জানানো হয়। এই আসরেই অলিম্পিকের অশ্বারোহণ ইভেন্টে ফিলিস্তিনের অভিষেক হয়।

## অ্যাথলেটিক্স

## অশ্বারোহণ
ফিলিস্তিনের একজন প্রতিযোগী আফ্রিকা ও মধ্যপ্রাচ্য অঞ্চলের ব্যক্তিগত এফইআই র‌্যাংকিংয়ে শীর্ষে থেকে অশ্বারোহণ (Equestrian) ইভেন্টে অংশগ্রহণের সুযোগ পান। এর আগে কোনো ফিলিস্তিনি অলিম্পিকে এই ইভেন্টে অংশ নেননি।

## জুডো
আন্তর্জাতিক জুডো ফেডারেশন তাদের ত্রিপক্ষীয় আমন্ত্রণ কোটা প্রদান করায় একজন ফিলিস্তিনি প্রতিযোগী এই ইভেন্টে অংশগ্রহণের সুযোগ পান।

## সাঁতার
ফিনা ফিলিস্তিনকে অলিম্পিকে দুইজন সাঁতারু (একজন পুরুষ ও একজন মহিলা) পাঠানোর জন্য আমন্ত্রণ জানায়।

## তথ্যসূত্র

ফিলিস্তিন
বিষয়শ্রেণী:বছর অনুযায়ী গ্রীষ্মকালীন অলিম্পিকে ফিলিস্তিন
বিষয়শ্রেণী:২০১৬-এ ফিলিস্তিনি ক্রীড়া
দর্পা হানরিয়া

**হেয়ারি অ্যাংগেল** (বৈজ্ঞানিক নাম: *Darpa hanria(Moore)*) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।

## আকার
হেয়ারি অ্যাংগেল এর প্রসারিত অবস্থায় ডানার আকার ৩৪-৩৬ মিলিমিটার দৈর্ঘ্যের হয়।
## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি
উইন্ডারমেয়ার হ্রদ (ব্রিটিশ কলাম্বিয়া)

**উইন্ডারমেয়ার হ্রদ** কলম্বিয়া নদীর প্রবাহপথে অবস্থিত একটি বিস্তৃত হ্রদ। এটি কানাডার ব্রিটিশ কলাম্বিয়া প্রদেশের উইন্ডারমেয়ার গ্রামের পূর্বদিকে অবস্থিত, সুপেয় পানির হ্রদ। ইনভারমেয়ার শহর হ্রদের উত্তর-পশ্চিম কোণে অবস্থিত। ভৌগোলিকভাবে হ্রদটি রকি পর্বতের গিরিখাত অঞ্চলে ইনয়ারমেয়ার সমতল ও ফেয়ারমন্ট হটস্প্রিং বসতির মাঝামাঝি অবস্থিত। সুপেয় জলের উৎস, সেচ, মৎস্য আরোহণ, বন্যপ্রানী বিচরণ ও পর্যটন কেন্দ্র হিসেবে স্থানীয়ভাবে প্রখ্যাত, হ্রদটির উপরিভাগ প্রাকৃতিকভাবে হিমায়িত হলে এটি বরফ স্কেটিং করার পথে পরিণত হয়। গিনেস বিশ্বরেকর্ড অনুযায়ী উইন্ডারমেয়ার হ্রদে প্রাকৃতিকভাবে সৃষ্ট বরফ স্কেটিং করার পথটি বিশ্বের দীর্ঘতম, ২৯.৯৮ কিলোমিটার।

## নামকরণ
এই অঞ্চলের পুরনো মানচিত্রে উইন্ডারমেয়ার হ্রদ একসময় 'লোয়ার কলম্বিয়া' হ্রদ নামে পরিচিত ছিল। ১৯০২ সালে গিলবার্ট ম্যালকম স্প্রোট ইংলিশ লেক জেলার উইন্ডারমেয়ারের সাথে সাদৃশ্য দেখে হ্রদটির বর্তমান নামকরণ করেছিলেন।

## ভূগোল
উইন্ডারমেয়ার হ্রদ সমুদ্রপৃষ্ট হতে ৭৯৮ উপরে অবস্থিত। হ্রদের সর্বোচ্চ গভীরতা ৬.৪ মিটার, গড় গভীরতা মাত্র ১৫ ফুট (৪.৬ মিটার)। ১৬১০ হেক্টর এলাকাজুড়ে বিস্তৃত হ্রদটির তটরেখার পরিধি ৩৬ কিলোমিটার। কলাম্বিয়া নদী হ্রদটির প্রধান জল সরবরাহ ও নির্গমনকারী প্রবাহ। মূলত এটি হ্রদ নয়, বরং নদীর প্রবাহপথে থাকা বিশাল জলাধার। হ্রদে কলাম্বিয়া নদীর অন্তপ্রবাহের মাধ্যমে প্রবেশকরা পানি গড়ে ৪৭ দিন পর পর বহিঃপ্রবাহ হিসেবে নির্গত হয়।

## জলজপ্রাণ
উইন্ডারমায়ার হ্রদ মূলত কয়েক প্রজাতির ট্রাউট মাছ সহ ১৫ প্রজাতির মাছের আবাস ও বিচরণক্ষেত্র। বুল ট্রাউট, রংধনু ট্রাউট, কোকানি, পার্বত্য সাদামাছ, অয়েস্টলোপ, গলাকাটা ট্রাউট, বারবট, বড়মুখ বাস, ছেনিমুখ চাব, বড় চোষক, উত্তুরে স্কাউফিস, কুমড়াবীজ, রেডসাইড শাইনার, সূর্যমাছ এবং লম্বা নাক চোষক মাছ হ্রদের জলের বিভিন্ন স্তরে বাস করে। মাছের প্রজাতিগত বৈচিত্রতা থাকলেও হ্রদে মাছের আবাস গড়ে ওঠার মত পরিবেশ না থাকায় মাছের জনন কম হয়।

## পর্যটন
উইন্ডারমেয়ার হ্রদ খুব জনপ্রিয় অবকাশ যাপনের স্থান, বিশেষ করে ক্যালগেরির বাসিন্দাদের জন্য। হ্রদের পূর্বদিকে ক্যালগেরি মাত্র ৩ ঘন্টার গাড়ি চালানো দূরত্বে অবস্থিত। হ্রদের পশ্চিম দিকে পার্সেল পর্বতমালার সম্মুখভাগ দেখা যায়, পশ্চিম তীরে একটি রেলপথ রয়েছে ফলস্বরূপ, সেখানে আবাসন এবং বিনোদনমূলক উন্নয়ন সম্ভাবনা কম। হ্রদের পূর্ব দিকে হ্রদের তীর এবং রকি পর্বতমালার মধ্যে আরও বিস্তৃত সমতল ভূমি রয়েছে। এখানে বিভিন্ন অবসর কাটানোর কুটির, ক্যাম্পিং গ্রাউন্ড, বিনোদনমূলক সৈকত, গল্ফ কোর্স এবং বিভিন্ন পর্যটন আকর্ষণ সহ যথেষ্ট উন্নয়ন করা হয়েছে। শীতকালে হিমায়িত হ্রদের বরফে গর্ত করে মাছ ধরার জন্য হ্রদটি আশে পাশের জনবসতির লোকদের কাছে আকর্ষণীয় স্থান হিসেবে বিবেচিত।

## উইন্ডারমেয়ার শুভ্রপথ
উইন্ডারমেয়ার হ্রদের উপরস্থিত শুভ্রপথ সবচেয়ে দীর্ঘ বরফ স্কেটিং পথ। প্রাকৃতিকভাবে সৃষ্ট হিমায়িত পথটি  দীর্ঘ। ২০১৪ সালে যখন গিনেস বিশ্ব রেকর্ড পথটির দৈর্ঘ্য যাচাই করে, তখন হ্রদের উপরিভাগে বরফের বেধের পরিমাপ স্থানভেদে  থেকে  ছিল।

## তথ্যসূত্র

বিষয়শ্রেণী:কানাডার হ্রদ
বিষয়শ্রেণী:কলাম্বিয়া নদী
বিষয়শ্রেণী:উইকিউপাত্তে স্থানাঙ্ক আছে
তারাব আব্দুল হাদি

**তারাব আবদুল হাদি** (), **তারাব'আবদ্ আল-হাদি** নামেও লিপ্যন্তর করা হয়, (১৯১০ জেনিন–১৯৭৬ কায়রো) ছিলেন একজন ফিলিস্তিনি সক্রিয় কর্মী এবং নারীবাদী। ১৯২০-এর দশকের শেষের দিকে, তিনি ব্রিটিশ ম্যান্ডেট ফিলিস্তিনের প্রথম মহিলা সংগঠন প্যালেস্টাইন আরব উইমেন্স কংগ্রেস (পিএডব্লিউসি)-এর সহ-প্রতিষ্ঠাতা ছিলেন এবং তিনি আরব উইমেন্স অ্যাসোসিয়েশনের (এডব্লিউএ) একজন সক্রিয় সংগঠক ছিলেন।

## রাজনৈতিক সক্রিয়তা
থাম্ব|আরব মহিলা সমিতি, ১৯২৯
তারাব আবদুল হাদি আওনি আবদ্ আল-হাদীর স্ত্রী ছিলেন, যিনি নিজে রাজনীতিতে সক্রিয় ছিলেন এবং ইন্ডিপেন্ডেন্স পার্টির একজন বিশিষ্ট সদস্য হয়েছিলেন। আবদুল হাদীসহ এবং উল্লেখযোগ্য জেরুসালেম পরিবারের অন্যান্য মহিলারা ফিলিস্তিনে জায়নবাদের বিরোধিতা এবং পুরুষদের জাতীয় স্বাধীনতার সংগ্রামের প্রতি তাদের সমর্থন স্পষ্ট করার জন্য ফিলিস্তিন আরব মহিলা কংগ্রেস (পিএডাব্লিউসি) প্রতিষ্ঠা করেন।

১৯২৯ সালের ২৬শে অক্টোবর জেরুসালেমে আবদুল হাদীর বাড়িতে পিএডাব্লিউসি-এর প্রথম সভা অনুষ্ঠিত হয়, সেখানে ফিলিস্তিনি মহিলারা রাজনৈতিক অঙ্গনে প্রথমবারের মতো "ফার্স্ট টাইম" ঘোষণা দিয়েছিলেন। আবদুল হাদী পিএডাব্লিউসি-এর নির্বাহী কমিটির অন্যতম সদস্য হয়েছিলেন, যার মধ্যে চৌদ্দজন মহিলা ছিল, যা মূলত জেরুসালেমের উল্লেখযোগ্য পরিবার (যেমন হুসাইনী, আলমিস, নাশাশিবিস এবং বুদাইরিস) থেকে এসেছে। ফিলিস্তিনিদের দুর্দশার বিষয়ে সচেতনতা বৃদ্ধির জন্য চিঠি এবং টেলিগ্রাম লেখার পাশাপাশি, পিএডাব্লিউসি বন্দিদের ওকালতিতেও নিযুক্ত ছিল। এর মধ্যে ব্রিটিশ কর্তৃপক্ষের কাছে আবেদন করে এবং যেসকল পরিবারের যারা অর্থ উপার্জনকারী ছিল তাদের কারাগারে পাঠানোয় তাদের সহায়তার জন্য অর্থ সংগ্রহের মাধ্যমে কঠোর কারাদণ্ডের সাজা কমানোর প্রচেষ্টা জড়িত ছিল।

১৯২৯ সালে প্রতিষ্ঠিত আরব উইমেন্স অ্যাসোসিয়েশনেও আব্দুল হাদী সক্রিয় ছিলেন, যা ফিলিস্তিনের সবচেয়ে বিশিষ্ট নারীবাদী সংগঠনে পরিণত হয়। একজন এডাব্লিউএ সংগঠক হিসাবে তার ক্ষমতায়, তিনি ১৯৩৩ সালের এপ্রিল মাসে চার্চ অফ দ্য হোলি সেপুলচারে একটি বক্তৃতা দেন।

আবদুল হাদী পর্দার বিরুদ্ধে প্রচারণায়ও সক্রিয় ছিলেন, এটি স্থানীয় মহিলাদের দ্বারা শুরু করা একটি উদ্যোগ যা ফিলিস্তিনি মহিলাদের তাদের পর্দা অপসারণে উৎসাহিত করে।

১৯৪৮ সালে আরব-ইসরায়েল যুদ্ধের পর, আবদুল হাদী তার স্বামী আওনি আবদ্ আল-হাদীর সাথে মিশরের কায়রোতে শেষ জীবন অতিবাহীত করেন। তার স্বামী ১৯৭০ সালে কায়রোতে এবং ১৯৭৬ সালে তিনিও সেখানে মারা যান।

## গ্রন্থপঞ্জি

*

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:ফিলিস্তিনি নারীবাদী
বিষয়শ্রেণী:ফিলিস্তিনি নারী
সাহিয়ো

থাম্ব|নারী অধিকার অাদায়ের অন্যতম বেসরকারি সংস্থা সাহিয়ো। সাহিয়ো লগো।
**সাহিয়ো** একটি বেসরকারি সংস্থা, যা ২০১৫ সালে প্রতিষ্ঠিত হয়েছিল যার উদ্দেশ্য নারীদের অধিকার আদায় করা এবং মহিলাদের যৌনাঙ্গ বিকৃতির প্রথা বন্ধ করা, প্রধানত ভারতের দাউদী বোহরা সম্প্রদায়ের মধ্যে।  সংগঠনটি তার প্রধান উদ্বেগগুলি তালিকাভুক্ত করে যে নারীরা সামাজিক রীতি ও পুরনো ঐতিহ্যের শিকার হচ্ছে।  তারা মিডিয়া, সঠিক শিক্ষা ও অন্যান্য মানবাধিকার সংস্থার সাথে সহযোগিতা এবং সামাজিক আলোচনার মাধ্যমে এই ঐতিহ্যগুলি দূর করার জন্য কাজ করছে। সাহিয়োর লক্ষ্য হল ভুক্তভোগীদের ক্ষমতায়ন করা এবং জনসচেতনতা, প্রচার এবং পক্ষসমর্থনের উদ্যোগের মাধ্যমে তাদের গল্প ছড়িয়ে দিতে সাহায্য করা।

## ইতিহাস
২০১৫ সালের প্রথম দিকে, পাঁচজন মহিলা যৌথভাবে কাজ শুরু করেছিলেন; মারিয়া তাহের, আরেফা জোহরি, প্রিয়া গোস্বামী, ইনসিয়া দরিওয়ালা এবং শহীদা তাওয়াওয়াল্লা-কীর্তনে। তারা মহিলা খতনার বিরুদ্ধে একটি পদক্ষেপ নেওয়ার এবং একটি যৌথ উদ্যোগ তৈরির সিদ্ধান্ত নিয়েছিলেন, যেমন জাতীয়-আন্তর্জাতিক এনজিও যেমন জার্মান-ইরাকি এনজিও ওয়াদি, স্পিকআউট, ব্রেকথ্রু এবং অন্যান্যদের মত। জুলাই মাসে, সহিয়ো সারা বিশ্বে নারী খৎনার উদ্দেশ্য, বিস্তার এবং প্রভাব বোঝার জন্য একটি অনুসন্ধানমূলক অনলাইন জরিপ চালু করে, উল্লেখযোগ্য সংখ্যক গবেষক যেমন জেরি ম্যাকি সহ অনেকেই এই জরিপে অংশ নেন। জুন মাসে, তারা লিঙ্গ ভিত্তিক সহিংসতা উন্মোচনের জন্য ব্রেকথ্রু-র সাথে অংশীদারিত্ব করে যা নির্দিষ্ট সম্প্রদায়ের মধ্যে নারী যৌনতাকে দমনকারী সনাতন নৈতিকতা এবং রীতিনীতির প্রভাবগুলি তুলে ধরে।

আগস্ট ২০১৬ সালে, সাহিয়ো আইএডব্লিউআরটি-র সাথে অংশীদারিত্বের মাধ্যমে একটি মিডিয়া কর্মশালা ডেকেছিল।  সেপ্টেম্বরে, সাহিয়ো ইনক্লুসিভ মস্ক ইনিশিয়েটিভের সাথে সহযোগিতা করেছিল, তারা ইসলামিক সোসাইটি অফ নর্থ আমেরিকার বার্ষিক সম্মেলনে "জেন্ডার জাস্টিস" অধিবেশনে অংশগ্রহণ করেছিল। অক্টোবরে, সাহিয়ো মুম্বাইয়ের ক্যাথলিক চার্চ দ্বারা পরিচালিত মুম্বাইয়ের ন্যায়বিচার ও শান্তি কমিশনে মহিলাদের যৌনাঙ্গ বিকৃতি চ্যালেঞ্জ নিয়ে বক্তৃতা, আলোচনা ও সহযোগিতায় অংশ নিয়েছিল।

২০১৭ সালের জানুয়ারিতে, সাহিয়ো Change.org-এ একটি বিশ্বব্যাপী অনলাইন আবেদন চালু করে যা জাতিসংঘ এবং অন্যান্য প্রতিষ্ঠানগুলিকে ভারত ও এশিয়ায় মহিলাদের যৌনাঙ্গের অপব্যবহারের অবসান ঘটাতে এবং তারপর বিশ্বব্যাপী এটি দূর করার জন্য আরও গবেষণা ও সহায়তার জন্য বিনিয়োগ করার জন্য আবেদন করে, ৩৩টি বেসরকারি মানবাধিকার সংগঠনের সহযোগিতায়, যার মধ্যে রয়েছে ইকুয়ালিটি নাউ, অর্কিড প্রজেক্ট এবং তাহিরিহ জাস্টিস। 

## তথ্যসূত্র

## বহিঃসংযোগ
* 
* চিম্টি অফ স্কিন (শর্ট ফিল্ম)

বিষয়শ্রেণী:ভারতের নারীবাদী সংগঠন
বিষয়শ্রেণী:নারী খৎনা
নারায়ণগড় রেলওয়ে স্টেশন

**নারায়ণগড় রেলওয়ে স্টেশন** দক্ষিণ পূর্ব রেলের খড়গপুর রেলওয়ে বিভাগের অন্তর্গত হাওড়া–চেন্নাই প্রধান রেলপথের খড়গপুর–পুরী লাইনের একটি রেলওয়ে স্টেশন। এটি ভারতের পশ্চিমবঙ্গের পশ্চিম মেদিনীপুর জেলার কসবা নারায়ণগড়ে অবস্থিত।

## ইতিহাস
১৮৯৩ ও ১৮৯৬ সালের মধ্যে ইস্ট কোস্ট স্টেট রেলওয়ে হাওড়া–চেন্নাই প্রধান রেলপথ নির্মাণ করেছিল। খড়গপুর-পুরী শাখাটি ১৯০১ সালে জনগণের জন্য উদ্বোধন করা হয়। শাখাটি বিভিন্ন সময়ে বৈদ্যুতীকৃত করা হয়েছে। ২০০৫ সালে, হাওড়া-চেন্নাই শাখাটি পরিপূর্ণভাবে বৈদ্যুকীকৃত করা হয়।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রেলওয়ে স্টেশন
বিষয়শ্রেণী:পশ্চিম মেদিনীপুর জেলার রেলওয়ে স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:১৯০১-এ ভারতে চালু রেলওয়ে স্টেশন
ইটন কলেজ

**ইটন কলেজ** (ইংরেজি: Eton College; ) ইংল্যান্ডের বার্কশায়ারের উইন্ডসরের কাছে অবস্থিত ইটন শহরের একটি পাবলিক স্কুল (ছেলেদের ইংরেজি ইন্ডিপেনডেন্ট স্কুল)। ১৪৪০ সালে রাজা ষষ্ঠ হেনরি এটি প্রতিষ্ঠা করেন। সেই সময় এটির নাম ছিল ‘কিং’স কলেজ অফ আওয়ার লেডি অফ ইটন বিসাইড উইন্ডসর’ (ইংরেজি: Kynge's College of Our Ladye of Eton besyde Windesore)। এটি ছিল কিং’স কলেজ, কেমব্রিজের একটি ভগিনী প্রতিষ্ঠান। সেই নিরিখে এটি অষ্টাদশ-প্রাচীনতম হেডমাস্টারস’ অ্যান্ড হেডমিস্ট্রেসেস’ কনফারেন্স (এইচএমসি) স্কুল। ইটন বিশেষভাবে পরিচিত এটির ইতিহাস, সম্পদ ও বিশিষ্ট প্রাক্তনীদের জন্য।

ইটন হল সেই তিনটি মাত্র পাবলিক স্কুলের অন্যতম (অপর দু’টি হল ১৫৭২ সালে প্রতিষ্ঠিত হারো স্কুল ও ১৮৪৭ সালে প্রতিষ্ঠিত র‍্যাডলি কলেজ), যেখানে কেবলমাত্র ছেলেদের এবং শুধুমাত্র বোর্ডিং ব্যবস্থায় শিক্ষাদান করা হয়। অন্যান্য স্কুলগুলি (১৯৭৬ সালে রাগবি স্কুল, ১৯৭১ সালে চার্টারহাউস স্কুল, ১৯৭৩ সালে ওয়েস্টমিনস্টার স্কুল ও ২০১৫ সালে শ্রিউসবেরি স্কুল) সহশিক্ষা-প্রতিষ্ঠানে পরিণত হয়েছে অথবা রূপান্তরের পথে রয়েছে (২০২২ সালের মধ্যে উইনস্টার কলেজ)।) একাধিক প্রধানমন্ত্রী, বিশ্ব নেতৃত্ব, নোবেল বিজয়ী, অ্যাকাদেমি পুরস্কার- ও বাফটা-বিজয়ী এবং অভিজাতদের বেশ কয়েক প্রজন্ম এই স্কুলে পড়াশোনা করেন। সেই কারণে এই স্কুলটিকে ‘ইংরেজ রাষ্ট্রনীতিবিদদের ধাত্রী’ বলে অভিহিত করা হয়।

এটি ইংল্যান্ডের বৃহত্তম বোর্ডিং স্কুল। ইটনের বার্ষিক ফি ৪৮,৫০১ পাউন্ড (প্রতি টার্মে ১৪,১৬৭ পাউন্ড করে প্রতি শিক্ষাবর্ষে তিনটি টার্ম)। ২০১৩-১৪ সালের হিসেব অনুযায়ী, ইটন হল যুক্তরাজ্যের ষষ্ঠ সর্বাধিক ব্যয়বহুল এইচএমসি স্কুল। যদিও স্কুল কোনও কোনও দরিদ্র বালককে অল্প ফিতেই ভর্তি করে। ২০১১ সালের হিসেব অনুযায়ী, ২৫০ জন গুরুত্বপূর্ণ আর্থিক সাহায্য পায় স্কুল থেকে। ২০১৪ সালে সংখ্যাটি বেড়ে হয় ২৬৩, প্রায় ৬০% স্কুল ফি-র সহায়তা পায় তারা, অন্যদিকে অপর ৬৩ জন ছাত্র বিনামূল্যে শিক্ষালাভের সুযোগ পায়। ইটন ঘোষণা করেছে যে ৩২০ জন ছাত্রকে আর্থিক সহায়তা দেবে এবং ৭০ জনকে বিনামূল্যে শিক্ষালাভের সুযোগ দেবে।

## তথ্যসূত্র

## গ্রন্থপঞ্জি

* Nevill, Ralph (1911). *Floreat Etona: Anecdotes and Memories of Eton College*. London: Macmillan. .
* McConnell, J.D.R. (1967). *Eton: How It Works*. London: Faber and Faber. .

* https://www.etoncollege.com/news-and-diary/term-dates/ [accessed 8/19/2021]

## আরও পড়ুন
* Card, Tim, *Eton Established: A History from 1440 to 1860* (London, John Murray, 2001, )
* Cust, Lionel, ''A History of Eton College'', third edition, London, 1899, 
* Fraser, Nick, *The Importance of Being Eton* (London, Short Books, June 2006, )
* Osborne, Richard, *Music and Musicians of Eton: 1440 to the present* (London, Cygnet Press, 2012, )
* Parker, Eric, *Playing Fields: School Days at Eton* (London, Philip Allan, 1922, )

## বহিঃসংযোগ

* 
* Independent Schools Inspectorate – Eton College
* Mohamad at Eton – documentary about Palestinian refugee attending Eton 


বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
জাতীয় নারী ফ্রন্ট

**জাতীয় মহিলা ফ্রন্ট** (,এনডব্লিউএফ), ভারতের মহিলাদের ক্ষমতায়নের লক্ষ্যে ২০০৯ সালে গঠিত হয়েছিল। এটি ভারতের পপুলার ফ্রন্টের মহিলা শাখা, যা ভারতের একটি চরমপন্থী ও জঙ্গি ইসলামী মৌলবাদী সংগঠন বলে অভিযোগ রয়েছে। এনডব্লিউএফ -এর দৃষ্টিতে, "বিশ্বের বৃহত্তম গণতন্ত্রে এখনও নারীরা প্রান্তিক এবং নিপীড়িত"।

## পটভূমি
ভারতীয় নারীদের অবস্থা লিঙ্গ সমতার দিকে এগিয়ে যাচ্ছে, কিন্তু নারীরা পুরুষতান্ত্রিক মানদণ্ডের সম্মুখীন হচ্ছে। লিঙ্গ সমতার দিকে পদক্ষেপ সত্ত্বেও, নারীরা এখনও সমাজ থেকে নির্যাতনের মুখোমুখি হয়। ভারতে ধর্ষণের হার বেশি, অন্যদিকে শারীরিক আক্রমণ এবং এসিড হামলাও বাড়ছে।  ন্যায় ও সমতার লড়াইয়ে নারীর ক্ষমতায়নের আশা নিয়ে জাতীয় মহিলা ফ্রন্ট প্রতিষ্ঠিত হয়েছিল।

### সংগঠনের ইতিহাস
যদিও এনজিও এবং মানবিক সংগঠনগুলি ভারতে নারীদের অধিকারের প্রতি সমর্থন প্রদান করে, নারীবাদের প্রতি পশ্চিমা দৃষ্টিভঙ্গিগুলি প্রয়োজনীয় ত্রাণ সরবরাহ করতে পারে না।  ২০০৯ সালে বিতর্কিত পপুলার ফ্রন্ট অফ ইন্ডিয়ার নির্দেশনায় জাতীয় মহিলা ফ্রন্ট চালু করা হয়েছিল, যাতে "নারীদের জন্য একটি প্ল্যাটফর্ম তৈরি করা যায়, যার মাধ্যমে নারীরা অন্যায়ের বিরুদ্ধে রুখে দাঁড়াতে পারে এবং তাদের অধিকারের জন্য লড়াই করতে পারে"। সংস্থাটি প্রথমে তিনটি রাজ্যে কাজ শুরু করেছিল, এখন আটটি রাজ্যে কাজ করছে। উদ্দেশ্য হল গ্রামীণ সম্প্রদায়ের মহিলাদের সহায়তা প্রদান এবং উৎসাহিত করা, যা প্রায়ই সরকার তাদের সমতার জন্য লড়াই করার জন্য উপেক্ষা করে।

## কর্মসূচি এবং প্রচারণা
২০১৩ সালে নয়াদিল্লির ইন্ডিয়া ইসলামিক কালচারাল সেন্টারে ন্যাশনাল উইমেন্স ফ্রন্ট কর্তৃক মহিলা নিরাপত্তা বিষয়ক একটি কর্মশালার আয়োজন করা হয়েছিল যেখানে একজন অংশগ্রহণকারী উল্লেখ করেছিলেন যে " [ডিসেম্বর ২০১২ -এর সাম্প্রতিক ধর্ষণের ঘটনার মূল কারণ নির্ভয়া ধর্ষণের ঘটনা উল্লেখ করে] ছিল মদ, কিন্তু কেউই অ্যালকোহল পরীক্ষার উপর জোর দেয়নি, যা এই জঘন্য অপরাধের নেতৃত্ব দেয়। এই ধরনের সহিংসতা বন্ধ করে আমাদের মদের বিরুদ্ধে সচেতনতামূলক প্রচারণায় কাজ করা উচিত।” 

নভেম্বরে ২০১৪, এনডব্লিউএফ কোয়েম্বাটুরে ভারতীয় মহিলাদের বিষয়ে বিতর্ক করার জন্য 'জাগরণ' সম্মেলনের আয়োজন করে। সম্মেলনের প্রাক্কালে, পপুলার ফ্রন্ট অফ ইন্ডিয়ার রাজ্য সভাপতি এএসআই ইসমাইল নারীদের অধিকার বিষয়ক সমস্যা নিয়ে একটি প্রদর্শনীর উদ্বোধন করেন। পারিবারিক সহিংসতা, ধর্ষণ, কন্যা ভ্রূণহত্যা এবং দাঙ্গার শিকারদের গ্রাফিক চিত্র প্রদর্শনীতে উপস্থাপন করা হয়। 

## তথ্যসূত্র

## বহিঃসংযোগ
* 

বিষয়শ্রেণী:ভারতের নারীবাদী সংগঠন
ধর্ষণ ও বৈষম্যের বিরুদ্ধে পুরুষ

**ধর্ষণ ও বৈষম্যের বিরুদ্ধে পুরুষ** (, বা **এম.এ.আর.ডি**/**মর্দ**) হলো বলিউডের চলচ্চিত্র পরিচালক এবং অভিনেতা ফারহান আখতার দ্বারা শুরু করা ২০১৩ সালের একটি সামাজিক প্রচারণা। শব্দ "এমএআরডি" (, ) প্রচারণার নামের সংক্ষিপ্ত আকারে ব্যবহৃত হয়েছে। নারীদের ধর্ষণ ও বৈষম্যের বিরুদ্ধে সামাজিক সচেতনতা বৃদ্ধি করা এই অভিযানের লক্ষ্য ছিল।

শুরু হওয়ার পর থেকে, প্রচারাভিযানটি বেশ কয়েকটি সামাজিক যোগাযোগ ওয়েবসাইটে আলোচনার বিষয় হয়ে উঠে এবং শাহরুখ খান, প্রিয়াঙ্কা চোপড়া, অর্জুন রামপাল এবং হৃতিক রোশনের মতো বলিউড অভিনেতাদের কাছ থেকে ইতিবাচক প্রতিক্রিয়া পায়।

## ইতিহাস
২০১২ সালের আগস্টে একটি ঘটনার পর আখতার মর্দ প্রচারাভিযানের পরিকল্পনা করেন। পল্লবী পুরকায়স্থ, একজন মুম্বাইয়ের আইনজীবী, তারই প্রহরী তাকে নির্মমভাবে হত্যা করেছিল, কারণ সে তাকে যৌন নির্যাতনের চেষ্টা করেছিল। আখতার ২০১৩ সালের মার্চ মাসে তার প্রচারণা শুরু করেন।

### উদ্যোগ

মার্চ ২০১৩ এ, আখতার ব্যাঙ্গালোরের একটি কলেজ কনসার্টে এমএআরডি -এর লোগো সহ একটি টি-শার্ট পরিবেশন করেছিলেন। তিনি সোশ্যাল নেটওয়ার্কিং সাইট ব্যবহার করে এই প্রচারণাকে জনপ্রিয় করার চেষ্টা করেছিলেন। আখতারের পোস্ট করা টুইটগুলি ব্যাপক জনপ্রিয় হয়েছিল। একটি সাক্ষাৎকারে আখতার বলেছিলেন যে, তিনি এই প্রচারণা স্কুল-কলেজের মতো শিক্ষাপ্রতিষ্ঠানে আনতে চেয়েছিলেন, "নারীদের সম্মান করা দরকার এমন বার্তা তিনি ঘরে ঘরে পৌঁছে দিতে চান।"

ফারহান আখতার, যিনি সামাজিক প্রচারণা শুরু করেছিলেন, তাকে ইন্ডিয়ান প্রিমিয়ার লিগ মৌসুম ৬ এও তাকে প্রচারনা করতে দেখা গিয়েছিল, যেখানে তিনি কলকাতার নাইট রাইডার্স বনাম কিংস ইলেভেন পাঞ্জাব ম্যাচের সময় ২৬ এপ্রিল ২০১৩ তারিখে কলকাতার ইডেন গার্ডেনে দর্শকদের মধ্যে ৭০,০০০ গোঁফ বিতরণ করেছিলেন। এই উদ্যোগকে সমর্থন করেছিলেন অ্যাডাম গিলক্রিস্ট, গৌতম গম্ভীর, শান এবং আরও অনেকে যারা স্টেডিয়ামে গোঁফ খেলা করেছিলেন।

অভিনেতা মহেশ বাবু এবং ক্রিকেটার শচীন টেন্ডুলকার ২০১৩ সালের জুন মাসে এই উদ্যোগে যোগ দেন। মহেশ বাবু এবং শচীন টেন্ডুলকার দুজনেই ফারহানের বাবা জাভেদ আখতারের লেখা একটি কবিতা রেকর্ড করার জন্য তাদের কণ্ঠ দিয়েছিলেন।

## প্রতিক্রিয়া
শুরু হওয়ার পর, প্রচারনাটি টুইটার এবং ফেসবুক সহ বিভিন্ন সামাজিক নেটওয়ার্কিং সাইটগুলিতে একটি চলমান বিষয় হয়ে ওঠে। উদ্যোগটি শাহরুখ খান, প্রিয়াঙ্কা চোপড়া, মহেশ বাবু, অর্জুন রামপাল, হৃতিক রোশন, শহীদ কাপুর, বিদ্যা বালান এবং সঙ্গীতশিল্পী - "মুকেশ অফিসিয়ালস" ইত্যাদি সহ অনেক বলিউড অভিনেতাদের কাছ থেকে ইতিবাচক প্রতিক্রিয়া এবং সমর্থন পেয়েছিল আখতারের টুইটগুলি সক্রিয়ভাবে প্রিয়াঙ্কা চোপড়া, অর্জুন রামপাল, সোনম কাপুর এবং শাবানা আজমি পুনরায় টুইট করেছিলেন।

## আরও দেখুন
* ২০১২ দিল্লি গণধর্ষণ মামলা
* ফৌজদারি আইন (সংশোধন) অধ্যাদেশ, ২০১৩

## তথ্যসূত্র

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:ভারতের নারীবাদী সংগঠন
বিষয়শ্রেণী:২০১৩-এ ভারত
দক্ষিণ সাগর ম্যান্ডেট

**দক্ষিণ সাগর ম্যান্ডেট**, সরকারি নামে **ম্যান্ডেট ফর দ্য জার্মান পজেশনস ইন দ্য প্যাসিফিক ওশেন লাইং নর্থ অফ দ্য ইকুয়েটর**, ছিল দক্ষিণ সাগরে অবস্থিত একটি সম্মিলিত জাতিপুঞ্জ ম্যান্ডেট। প্রথম বিশ্বযুদ্ধের পর এটি সম্মিলিত জাতিপুঞ্জ কর্তৃক জাপান সাম্রাজ্যকে প্রদত্ত হয়েছিল। উত্তর প্রশান্ত মহাসাগরে জার্মান ঔপনিবেশিক সাম্রাজ্যের অধীনস্থ জার্মান নিউ গিনি নিয়ে এই ম্যান্ডেট গঠিত হয়। এই অঞ্চলটি প্রথম বিশ্বযুদ্ধে জাপান দখল করে নিয়েছিল। দ্বিতীয় বিশ্বযুদ্ধ পর্যন্ত জাপান ঔপনিবেশিক সাম্রাজ্যের অংশ হিসেবে জাপানই এই ম্যান্ডেট শাসন করে। তারপর মার্কিন যুক্তরাষ্ট্র এই অঞ্চল দখল করে নেয়। তখন এই অঞ্চলটি রাষ্ট্রসংঘ প্রতিষ্ঠিত ট্রাস্ট টেরিটরি অফ দ্য প্যাসিফিক আইল্যান্ডসে পরিণত হয়, যা শাসন করত মার্কিন যুক্তরাষ্ট্রই। এই দ্বীপগুলি বর্তমানে পালাউ, উত্তর মারিয়ানা দ্বীপপুঞ্জ, মাইক্রোনেশিয়া যুক্তরাষ্ট্র ও মার্শাল দ্বীপপুঞ্জের অংশ।
	
## পাদটীকা

## তথ্যসূত্র

## গ্রন্থপঞ্জি
* 
* 
* 
*
* 
* 
* 
* 
*

## আরও পড়ুন
* Annual report to the League of Nations on the administration of the South Sea islands under Japanese Mandate. [Tokyo]: Japanese Government. (Years 1921 to 1938)
* Arnold, Bruce Makoto. "Conflicted Childhoods in the South Seas: The Failure of Racial Assimilation in the Nan'yo". *The Tufts Historical Review* Vol 4, No. 11 (Spring 2011) https://www.academia.edu/5445339/Conflicted_Childhoods_in_the_South_Seas_The_Failure_of_Racial_Assiimilation_in_the_Nanyo
* Herbert Rittlinger, *Der Masslose Ozean*, Stuttgart, Germany, 1939
* Cressey George B. *Asia's Lands and Peoples*, X Chapter: "Natural Basis of Japan" (pp.&nbsp;196–285), section "South Seas" (p.&nbsp;276-277).,1946
* Tze M. Loo, "", The American Historical Review, Volume 124, Issue 5, December 2019, Pages 1699–1703
*Sion, Jules. *Asie des Moussons*, Paris Librarie Armand Colin, (1928) I, 189–266, Chapter X "The Nature of Japan", section XIII "Japanese Colonial Empire" (p.&nbsp;294-324), and section IV "Formosa and Southern Islands" (p.&nbsp;314-320)
* Book *Asia*, Chapter X "Japanese Empire" (p.&nbsp;633–716), section "The Japanese islands in South Seas".
* Childress, David Hatcher, *The Lost City of Lemuria & The Pacific*, 1988. Chapter 10 "The Pohnpei Island, in finding of sunken city"(p.&nbsp;204-229)

## বহিঃসংযোগ
* 


বিষয়শ্রেণী:ওশেনিয়ার প্রাক্তন উপনিবেশ
বিষয়শ্রেণী:জাপানের প্রাক্তন উপনিবেশ
বিষয়শ্রেণী:মাইক্রোনেশিয়ার ইতিহাস
বিষয়শ্রেণী:মার্শাল দ্বীপপুঞ্জের ইতিহাস
বিষয়শ্রেণী:উত্তর মারিয়ানা দ্বীপপুঞ্জের ইতিহাস
বিষয়শ্রেণী:পালাউয়ের ইতিহাস
বিষয়শ্রেণী:সম্মিলিত জাতিপুঞ্জ ম্যান্ডেট
বিষয়শ্রেণী:প্রাক্তন জাপানি উপনিবেশ
বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল
বিষয়শ্রেণী:দ্বিতীয় বিশ্বযুদ্ধের স্থান
বিষয়শ্রেণী:ওশেনিয়ায় প্রাক্তন উপনিবেশ
জন এডওয়ার্ড কোর্টনি বডলি

**জন এডওয়ার্ড কোর্টনি বডলি** (ইংরেজি: John Edward Courtenay Bodley; ৬ জুন, ১৮৫৩ – ২৮ মে, ১৯২৫) ছিলেন একজন ইংরেজ সিভিল সার্ভেন্ট। তিনি ফ্রান্স নিয়ে লেখালিখির জন্য বিখ্যাত।

তাঁর লেখা উল্লেখযোগ্য গ্রন্থগুলি হল ''ফ্রান্স'' (১৮৯৮, দুই খণ্ডে), *L'Anglomanie et les Traditions Françaises* (১৮৯৯), *দ্য করোনেশন অফ এডওয়ার্ড দ্য সেভেনথ: আ চ্যাপ্টার অফ ইউরোপিয়ান অ্যান্ড ইম্পিরিয়াল হিস্ট্রি* (১৯০৩), *দ্য চার্চ ইন ফ্রান্স* (১৯০৬), *কার্ডিনাল ম্যানিং; দ্য ডিকে অফ আইডিয়ালিজম ইন ফ্রান্স; দ্য ইনস্টিটিউট অফ ফ্রান্স* (১৯১২), *L'Age Mécanique et le Déclin de l'idéalisme en France* (১৯১৩), *দ্য রোমান্স অফ দ্য ব্যাটেল-লাইন ইন ফ্রান্স* (১৯২০)।

তিনি ছিলেন বডলিয়ান গ্রন্থাগারের প্রতিষ্ঠাতা স্যার স্যার টমাস বডলির বংশধর। লেখক আর. ভি. সি. বডলি ও শিল্পী জোসেলিন রেজিনাল্ড কোর্টনি বডলি তাঁর দুই পুত্র।

## তথ্যসূত্র

## বহিঃসংযোগ

*Portrait by Gilbert Baldry, Balliol Archives

বিষয়শ্রেণী:১৮৫৩-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:ইংরেজ লেখক
জন এডওয়ার্ড কোর্টনি
ব্লাঙ্ক নয়েস

**ব্লাঙ্ক নয়েস** () হলো ভারত ভিত্তিক একটি সম্প্রদায় যারা ইভ টিজিং-এর মতো রাস্তার হয়রানির বিরুদ্ধে পাবলিক আর্ট প্রদর্শনের মতো প্রকল্প পরিচালনা করে। ২০০৩ সালের আগস্ট মাসে জাসমিন পাথেজা ছাত্রদের প্রকল্প হিসাবে ব্যাঙ্গালোরের সৃষ্টি স্কুল অফ আর্ট ডিজাইন অ্যান্ড টেকনোলজিতে প্রকল্পটি শুরু করেন এবং তারপর থেকে এটি ভারতের অন্যান্য শহরে ছড়িয়ে পড়ে।

## কার্যক্রম
ব্লাঙ্ক নয়েস সম্পূর্ণরূপে স্বেচ্ছাসেবকদের দ্বারা পরিচালিত। ভৌগোলিক অবস্থান এবং বয়সের ভিত্তিতে বিভিন্ন জায়গা থেকে পুরুষ এবং মহিলা স্বেচ্ছাসেবকদের একটি মূল দল সম্মিলিতভাবে কাজ করে। ব্ল্যাঙ্ক নয়েজ কথোপকথনের মাধ্যমে রাস্তায় যৌন হয়রানির বিষয়ে জনসাধারণের মধ্যে সচেতনতা বৃদ্ধি করতে চায়। কথোপকথন সম্মিলিতভাবে "ইভ-টিজিং" এর সংজ্ঞা থেকে শুরু করে "টিজিং", "হয়রানি", "ফ্লার্টিং" এর সীমানা নির্ধারণ করা পর্যন্ত বিস্তৃত।

এরা সরাসরি রাস্তায় পদক্ষেপ এবং জনসাধারণের হস্তক্ষেপের মাধ্যমে তাদের শহরের মহিলাদের ভয় ভিত্তিক সম্পর্ককে সম্বোধন করে, যা জনসমক্ষে নিষ্ক্রিয় না হয়ে মহিলাদের "অ্যাকশন হিরো" হতে বলে। তাদেরকে ব্ল্যাঙ্ক নয়েজ গাইজ নামে উল্লেখ করা হয়। ব্ল্যাঙ্ক নয়েজ 'ইভ-টিজিং' বন্ধের কৌশল পরিবর্তনের জন্য কাজ করে যার মাধ্যমে জনগণকে হয়রানিটি বন্ধে সম্পর্কে সম্মিলিত দায়িত্ব নেওয়ার জন্য জড়িত করে।

যদিও ব্ল্যাঙ্ক নয়েজ ব্যাঙ্গালোরে প্রতিষ্ঠিত হয়েছিল, এটি মুম্বাই, দিল্লি, চেন্নাই, কলকাতা, চন্ডীগড়, হায়দ্রাবাদ এবং লখনউয়ের মতো অন্যান্য শহরে ছড়িয়ে পড়েছে। এটি "আই নেভার আস্ক ফর ইট"-এর মতো প্রচারণার মাধ্যমে লজ্জা এবং দোষারোপের ধারণাটি মোকাবেলা করতে চেষ্টা করে। একটি প্রধান ধারণা যা এরা দূর করতে চায় তা হ'ল নারীদের তাদের পরিধান করা পোশাকের কারণে সৃষ্ট হয়রানি দূর করা। রাস্তার ক্রিয়াকলাপ ও সংলাপের মাধ্যমে, ব্ল্যাঙ্ক নয়েজ রাস্তায় মহিলাদের জন্য একটি নিরাপদ এবং মুক্ত পরিবেশ অর্জনের লক্ষ্য অর্জনের আশা করে, একই সাথে সমাজকে নারীদের প্রতি আরও সমতাবাদী হওয়ার আহ্বান জানায়।

২০১২ সালের ডিসেম্বর মাসে দিল্লিতে চলন্ত বাসে এক যুবতীকে নির্মমভাবে গণধর্ষনের পর ব্ল্যাঙ্ক নয়েজ সুরক্ষিত শহর প্রচারাভিযান শুরু করে, যা নাগরিকদের এমন উপায়ের অঙ্গীকার করার আহ্বান জানায় যাতে তারা শহরগুলিকে নারীদের জন্য নিরাপদ করে তুলতে পারে।

প্রকল্পটি পেইন্টিংয়ের মাধ্যমে বার্তা, পাবলিক প্লেসে যৌন হয়রানির শিকার ব্যক্তিদের সাক্ষ্য রেকর্ড করা এবং হয়রানি বিরোধী বার্তা সহ টি শার্ট মুদ্রণের মতো পদক্ষেপও গ্রহণ করেছে।

## আরও দেখুন
* ভারতে ধর্ষণ
* ভারতে যৌনতা
* ভারতে নারী

## তথ্যসূত্র

## বহিঃসংযোগ
* ব্লাঙ্ক নয়েস ব্লগ
* ব্লাঙ্ক নয়েস অ্যাকশন হিরো
* ভারতের রাস্তা নিরাপদ করার লড়াই

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:লিঙ্গ বৈষম্য
বিষয়শ্রেণী:ভারতে ধর্ষণ
বিষয়শ্রেণী:বেঙ্গালুরুর সংস্কৃতি
বিষয়শ্রেণী:ভারতে যৌন হয়রানি
বিষয়শ্রেণী:গণ যৌন নিপীড়ন
বিষয়শ্রেণী:ভারতে নারীবাদ
পলেষ্টীয়

**পলেষ্টীয়** (; ; ; ) ছিল একটি প্রাচীন জনগোষ্ঠী যারা খ্রীষ্টপূর্ব ১২শ শতাব্দী থেকে ৬০৪ খ্রীষ্টপূর্বাব্দ পর্যন্ত কেনানের দক্ষিণ উপকূলে বসবাস করত, যখন নব্য-অশূরীয় সাম্রাজ্যের দ্বারা ইতোমধ্যেই বহু শতাব্দী পরাধীন থাকার পর তাদের শাসনতন্ত্র শেষ পর্যন্ত নব্য-বাবিলীয় সাম্রাজ্যের রাজা দ্বিতীয় নবূখদ্‌নিৎসরের দ্বারা ধ্বংস হয়েছিল। তার সাম্রাজ্য এবং তার উত্তরাধিকারী পারস্য সাম্রাজ্যের অংশ হওয়ার পর, তারা তাদের স্বতন্ত্র জাতিগত পরিচয় হারিয়ে ফেলে এবং খ্রীষ্টপূর্ব ৫ শতকের শেষদিকে ঐতিহাসিক এবং প্রত্নতাত্ত্বিক নথিপত্র থেকে অদৃশ্য হয়ে যায়। পলেষ্টীয়রা ইস্রায়েলীয়দের সাথে তাদের বাইবেলীয় দ্বন্দ্বের জন্য পরিচিত। যদিও পলেষ্টীয়দের সম্পর্কে তথ্যের প্রাথমিক উৎস হিব্রু বাইবেল, তারা প্রথমে মদিনাত হাবুতে তৃতীয় রামসেসের মন্দিরে রিলিফে সত্যায়িত হয়, যেখানে তাদের বলা হয় পেলেসেৎ (), যা হিব্রু পলেষৎ শব্দের সগোত্রীয় হিসাবে স্বীকৃত; এর সমান্তরাল অশূরীয় শব্দ হল পলস্তু (), পিলিশতি () বা পিলিস্তু ()।

পলেষ্টীয়দের উৎপত্তি সম্পর্কে বেশ কিছু তত্ত্ব দেওয়া হয়েছে। হিব্রু বাইবেলে দুটি জায়গায় উল্লেখ করা হয়েছে যে তারা কপ্তোর (সম্ভবত ক্রিট বা মিনোয়া) থেকে উদ্ভূত। সপ্ততি পলেষ্টীয়দের অন্যান্য বাইবেলীয় জনগোষ্ঠী যেমন কপ্তোরীয় এবং করেথীয় ও পলেথীয়দের সাথে সংযুক্ত করে, যাদের ক্রিট দ্বীপের সাথে চিহ্নিত করা হয়েছে। এর ফলে পলেষ্টীয় বিষয়ক আধুনিক তত্ত্ব তাদের এগীয় উৎপত্তির দিকে পরিচালিত হয়েছে। ২০১৬ সালে অস্কিলোনের কাছে একটি বড় পলেষ্টীয় কবরস্থান আবিষ্কৃত হয়েছিল, যেখানে ডিম্বাকৃতির কবরে ১৫০টিরও বেশি মৃতকে সমাহিত করা হয়েছিল। ২০১৯ সালের একটি বংশাণুবৈজ্ঞানিক গবেষণায় দেখা গেছে যে, তিনটি অস্কিলোনীয় জনসংখ্যা স্থানীয় সেমিটিক ভাষাভাষী লেভান্তীয় বংশাণু পুকুর থেকে তাদের বেশিরভাগ বংশগতি পেয়েছে, ইউরোপীয়-সম্পর্কিত সংমিশ্রণের কারণে লৌহ যুগের প্রাথমিক জনসংখ্যা বংশাণুগতিকভাবে আলাদা ছিল; এই বংশাণুগতিক ইঙ্গিত পরবর্তী লৌহ যুগীয় জনসংখ্যায় আর শনাক্ত করা যায় না। লেখকদের মতে, ব্রোঞ্জ যুগ থেকে লৌহ যুগে পরিবর্তনের সময় “ইউরোপীয়-সম্পর্কিত বংশাণুপুকুর থেকে বংশাণুর প্রবাহের” কারণে মিশ্রণটি ঘটেছিল, যা একটি অভিবাসনের ঘটনা ঘটেছে এমন তত্ত্বকে সমর্থন করে।

## তথ্যসূত্র

বিষয়শ্রেণী:প্রাচীন ইসরায়েল ও যিহূদা
বিষয়শ্রেণী:প্রাচীন জনগোষ্ঠী
ডেভিড লেসলি মারে

**ডেভিড লেসলি মারে** (ইংরেজি: David Leslie Murray, ১৮৮৮–১৯৬২) ছিলেন একজন ব্রিটিশ লেখক। তিনি ১৯৩৮ থেকে ১৯৪৫ সাল পর্যন্ত *[[টাইমস লিটারারি সাপ্লিমেন্ট]]* সম্পাদনা করেন।

## জীবন
১৮৮৮ সালের ৫ ফেব্রুয়ারি লন্ডন শহরে জন্মগ্রহণ করেন মারে। তাঁর শিক্ষা হারো স্কুল ও ব্যালিওল কলেজ, অক্সফোর্ডে। ১৯২০ সালে *[[টাইমস লিটারারি সাপ্লিমেন্ট]]* পত্রিকায় কর্মচারী হিসেবে যোগ দেওয়ার আগে তিনি অভিনয় করতেন। ১৯৬২ সালে মারে বিষ খেয়ে আত্মহত্যা করেন।

## গ্রন্থাবলি
* *প্রাগম্যাটিজম* (১৯১২)
* *সিনস অ্যান্ড শিল্যুজ* (১৯২৬)
* *ডিজরেলি* (১৯২৭)
* *ট্রাম্পটার, সাউন্ড!* (১৯৩৪)
* *রিজেন্সি: আ কোয়াড্রুপল পোর্ট্রেইট* (১৯৩৬)
* *এন্টার থ্রি উইচেস* (১৯৪২)

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:ব্রিটিশ লেখক
বিষয়শ্রেণী:ব্রিটিশ সংবাদপত্র সম্পাদক
বিষয়শ্রেণী:লন্ডনের ব্যক্তি
বিষয়শ্রেণী:১৯৬২-এ আত্মহত্যা
বিষয়শ্রেণী:বিষপানে আত্মহত্যা
বিষয়শ্রেণী:যুক্তরাজ্যে আত্মহত্যা
গেৎশিমানী

**গেৎশিমানী** বাইবেলীয় ও ঐতিহাসিক স্থান (; ; , *Gaḏ Šmānê*; ; ) হল যিরূশালেম নগরীর জয়তুন পর্বতের পাদদেশে অবস্থিত একটি বাগান যেখানে, নতুন নিয়মের চারটি সুসমাচার অনুসারে, যীশু বাগানে মর্মভেদী দুঃখভোগ করেছিলেন এবং ক্রুশারোপণের আগের রাতে তাঁকে গ্রেফতার করা হয়েছিল। এটি খ্রীষ্টধর্মে দারুণ অনুরণনের জায়গা। গির্জার সম্পত্তিতে বেশ কয়েকটি ছোট জলপাইয়ের খাঁজ রয়েছে, সবগুলো একে অপরের সংলগ্ন এবং বাইবেলীয় গেৎশিমানীর সাথে চিহ্নিত।

## ব্যুৎপত্তি
*গেৎশিমানী* গ্রীক মূল সাধু মথি লিখিত সুসমাচার এবং সাধু মার্ক লিখিত সুসমাচারে  (*Gethsēmanḗ*) হিসেবে আবির্ভূত হয়। শব্দটি আরামীয়  (*Gaḏ-Šmānê*) থেকে গৃহীত হয়েছে যার অর্থ "তেলের ঘানি"। মথি ২৬:৩৬ ও মার্ক ১৪:৩২ এটাকে  (*chōríon*) হিসেবে অবিহিত করে যার অর্থ একটি জায়গা বা স্থাবর সম্পত্তি। সাধু যোহন লিখিত সুসমাচার অনুসারে নাসরতীয় যীশু তাঁর শিষ্যদের নিয়ে একটি বাগানে (, *kêpos*) প্রবেশ করেন।

## তথ্যসূত্র

বিষয়শ্রেণী:নতুন নিয়মের ভূগোল
বিষয়শ্রেণী:জেরুসালেমের ভূগোল
বিষয়শ্রেণী:মার্কের সুসমাচার
মিরিয়ম কুক

**মিরিয়াম কুক** মধ্যপ্রাচ্য এবং আরব বিশ্ব নিয়ে গবেষণাকারী একজন আমেরিকান শিক্ষাবিদ। তিনি আধুনিক আরবি সাহিত্য ও প্রকাশ্য ক্ষেত্রে নারীর ভূমিকা সমালোচনা পুনর্মূল্যায়ন উপর গুরুত্ত্ব দেন। তিনি যুক্তরাজ্য থেকে শিক্ষা লাভ করেন  এবং মিডল ইস্ট উইমেন স্টাডিজ জার্নালের সহ-সম্পাদক ছিলেন।

তিনি ডিউক বিশ্ববিদ্যালয়ের আধুনিক আরবি সাহিত্য ও সংস্কৃতির অধ্যাপক। ১৯৮০ সালে তিনি অক্সফোর্ডের সেন্ট অ্যান্টনি কলেজ থেকে ডক্টরেট ডিগ্রি লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মার্কিন নারীবাদী লেখক
বিষয়শ্রেণী:আরবি সাহিত্যের ইতিহাসবিদ
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:ইসলামি নারীবাদ
বিষয়শ্রেণী:ইসলামি নারীবাদী
সঞ্চারপথ

থাম্ব|৩৫০পিক্সেল|ছবিতে পাহাড়ের শীর্ষ লক্ষ্য করে ছুড়ে মারা বুলেটের গতিপথ।

কোন স্থানে গতিশীল একটি ভর সময়ের ফাংশনরূপে যে পথ অনুসরণ করে পদার্থবিজ্ঞানে সেই পথের নামই **গতিপথ** বা **সঞ্চারপথ**। এই ভর প্রাস অথবা উপগ্রহ সহ যেকোন বস্তু হতে পারে। চিরায়ত বলবিদ্যায় আইনানুগ স্থানাঙ্কের প্রয়োগপূর্বক হ্যামিল্টনীয় বলবিদ্যার আলোকে গতিপথকে সংজ্ঞায়িত করা হয় এবং তা থেকে একই সাথে সম্পূর্ণ গতিপথকে অবস্থান ও ভরবেগের মাধ্যমে সংজ্ঞায়িত করা হয়। কেন্দ্রীয় ভরকে কেন্দ্র করে এর চতুর্দিকে আবর্তনকারী গ্রহ, উপগ্রহ, গ্রহাণু বা ধূমকেতুর কক্ষপথ হল গতিপথের কয়েকটি উদাহরণ।

নিয়ন্ত্রণ তত্ত্বে গতিপথ হচ্ছে কোন গতীয় সিস্টেমের সময়ানুক্রমিক অবস্থাসমূহের একটি সেট (উদাহরণস্বরূপ পোঁয়াকারে মানচিত্র)। বিচ্ছিন্ন গণিতে কোন উৎসের x উপাদানের উপর f মানচিত্রায়নের পুনরাবৃত্তিক প্রয়োগের মাধ্যমে গণনাকৃত মানসমূহের (f^k(x))_{k \in \mathbb{N}} অনুক্রমটিই গতিপথ বা সঞ্চারপথ।

## গতিপথের পদার্থবিজ্ঞান
নিক্ষিপ্ত বল বা পাথরের মতো প্রাসের গমন পথ সঞ্চারপথের একটি পরিচিত উদাহরণ। উল্লেখযোগ্যহারে সরলীকৃত মডেলে একটি বস্তু কেবল ধ্রুব মহাকর্ষীয় বল ক্ষেত্রের অধীনে গতিশীল হয়। কিন্তু বাস্তবে কোন প্রাসের গতিপথ হিসেব করার ক্ষেত্রে অধ্রুব মহাকর্ষীয় বলের পাশাপাশি বায়ুর বাধা ড্র্যাগ বল এবং  তৎসংক্রান্ত বায়ুগতিবিজ্ঞানকে আবশ্যিকভাবে বিবেচনায় রাখতে হয়।
সরল মডেলের আওতাধীন প্রাসের গতিপথের ভাল একটি অনুমানরূপে চাঁদের পৃষ্ঠে স্বল্প দূরত্বে নিক্ষিপ্ত একটি পাথরের গমনপথকে  বিবেচনার করা যেতে পারে। শুধু মহাকর্ষ বল বিবেচনায় নেওয়া হলে অর্থাৎ সরল মডেলে ভূমির সাথে তীর্যকভাবে বা অনুভূমিকে যেভাবেই নিক্ষেপ করা হোক না কেন প্রাসের গতিপথ সর্বদা পরাবৃত্তাকার হবে। উৎক্ষেপণ সংক্রান্ত বিদ্যার কেন্দ্রীয় আলোচনার একটি হল এই গতিপথ সংক্রান্ত।

## তথ্যসূত্র

বিষয়শ্রেণী:ক্ষেপণবিজ্ঞান
বিষয়শ্রেণী:বলবিজ্ঞান
নিকোল অ্যামলাইন

**নিকোল অ্যামলাইন** (জন্ম ৪ জুলাই ১৯৫২) একজন ফরাসি রাজনীতিবিদ, আইনজীবী, কূটনীতিক ও নারী অধিকার বিষয়ক আইনজীবী। তিনি ১৯৯১ থেকে ২০১৭ সালের মধ্যে বেশ কয়েকটি মেয়াদে ফ্রান্সের জাতীয় পরিষদের সদস্য হিসেবে দায়িত্ব পালন করেন এবং ১৯৯৫ সাল থেকে ফ্রান্স সরকারে বিভিন্ন ভূমিকা পালন করেন। তিনি ২০০২ সালে সমুদ্র মন্ত্রী এবং ২০০২ থেকে ২০০৫ সাল পর্যন্ত লিঙ্গ সমতা বিষয়ক মন্ত্রী ছিলেন। তিনি ২০০৮ সাল থেকে নারীর প্রতি বৈষম্য দূরীকরণ সম্পর্কিত জাতিসংঘের কমিটির সদস্য ছিলেন এবং ২০১৩ সাল থেকে এই কমিটির চেয়ারপার্সন ছিলেন।

তিনি রিপাবলিকানদের সদস্য হিসেবে ক্যালভাদোস বিভাগের প্রতিনিধিত্ব করেছিলেন।

## জীবনী
পরিবেশ বিশেষজ্ঞ একজন আইন বিশারদ হিসেব তিনি পরিবেশ মন্ত্রী মিশেল ডি'অরনানোর কার্যালয়ে যোগদান করেন। ক্যালভাডোসের একজন ক্ষমতাশালী ব্যক্তি, তিনি তাকে তার স্থানীয় বিভাগে বিনিয়োগ করতে রাজি করান। এরপর ক্যালভাডোসের সাধারণ পরিষদে হোনফ্লেউরে প্রশাসনিক পদের পর তিনি ১৯৮৮ সালে ফ্রান্সের জাতীয় পরিষদে মিশেল ডি'অরনানোর ডেপুটি হিসেবে রাজনীতিতে প্রবেশ করেন এবং ১৯৯১ সালে মিশেলের মৃত্যুর পর তার দায়িত্ব গ্রহণ করেন।

১৯৯৩ সালে ইয়েভেস বোইসো ডেপুটি হিসেবে ইউডিএফ টিকিটে দ্বিতীয় রাউন্ডে বিপুল সংখ্যাগরিষ্ঠতা নিয়ে নির্বাচিত হন। তিনি জাতীয় ফ্রন্টের একজন প্রার্থী দ্বারা বিরোধিতা করা হয়, এবং বাম দিকে কোরিনে লেপেজ, যিনি দ্বিতীয় রাউন্ডে যোগ্যতা অর্জন করতে ব্যর্থ হন।

১৯৯৫ সালের মে মাসে জ্যাক শিরাকের বিজয়ের সাথে সাথে তিনি আল্যাঁ জুপে সরকারে প্রবেশের জন্য তার পদ ত্যাগ করেন। একই বছর, তিনি পৌরসভার জন্য হর্নফ্লেউর মেজরিটে প্রিসিডেন্টিয়েল তালিকার নেতৃত্ব দেন, কিন্তু একজন স্বাধীন বাস্তুশাস্ত্রবিদকে ৩৭ ভোটে পরাজিত করেন। তিনি নভেম্বরে অন্য "জুপেটস" এর সাথে সরকার ত্যাগ করেন এবং ডিসেম্বরে তিনি সহজেই তার আসন ফিরে পান।

১৯৯৭ সালের বিলুপ্তির পর পুনরায় নির্বাচিত হন, তিনি ক্যালভাডোস ডানদিকের একমাত্র সদস্য ছিলেন। পরের বছর, তিনি ১৯৮৬ সাল থেকে এই অঞ্চলের সভাপতি রেনে গারেকের ডেপুটি ভাইস প্রেসিডেন্ট হিসেবে রিজিওনাল কাউন্সিল অফ লোয়ার নরম্যান্ডিতে যোগ দেন।

২০০২ সালে ইউএমপি থেকে সদ্য নির্মিত ইউনিয়ন পোর লা মেজরিটে প্রিসিডেন্টিয়েলের ব্যানারে পুনরায় সদস্য নির্বাচিত হন, তিনি রাফারিন সরকারের একজন মন্ত্রী ছিলেন, এক মাসের জন্য সমুদ্রের জন্য দায়ী ছিলেন, তারপর সমতা এবং পেশাগত সমতার জন্য সম্পূর্ণ দায়িত্ব ছিল ৩১ মে ২০০৫ তারিখে জঁ-পিয়ের রাফারাঁর পদত্যাগ পর্যন্ত।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:জাতিসংঘের নারীর প্রতি বৈষম্য দূরীকরণ কমিটির সদস্য
বিষয়শ্রেণী:ফরাসি রাজনীতিবিদ
বিষয়শ্রেণী:নারী আইনজীবী
বিষয়শ্রেণী:ফ্রান্সের নারী মন্ত্রী
বিষয়শ্রেণী:২১শ শতাব্দীর ফরাসি নারী রাজনীতিবিদ
বিষয়শ্রেণী:ফ্রান্সের মন্ত্রী
রিয়াদ দারার

**রিয়াদ হাম্মুদ দারার** (, জন্ম ১৯৫৪) হচ্ছেন সিরিয়ার একজন বিরোধী দলীয় রাজনৈতিক ও সামাজিক কর্মী এবং সাহিত্যক। তিনি সিরিয়ার দেইর এজ-জোর শহরে জন্মগ্রহণ করেন এবং তিনি সেখানেই বসবাস করেন। তিনি ২০০০ সাল থেকে সিরিয়ায় কুর্দিদের মানবাধিকারের প্রবক্তা ছিলেন। এছাড়াও তিনি সিরিয়ায় নারীবাদীদের সমর্থন করতেন। তার সক্রিয় কার্যক্রমের সময়, তিনি ৫ বছরের জন্য সিরিয়া সরকার কর্তৃক কারাগারে বন্দী ছিলেন এবং ২০১০ সালে তিনি কারাগার থেকে মুক্তি লাভ করেন। ২০১৭ সালের ২৫ ফেব্রুয়ারি তারিখে তিনি সিরিয়ান ডেমোক্রেটিক কাউন্সিল নামক সিরীয় রাজনৈতিক দলের সহ-নেতা হিসেবে নির্বাচিত হন।

## জীবনের প্রথমার্ধ
রিয়াদ দারার ১৯৫৪ সালে দেইর-এজ-জোর শহরের জন্মগ্রহণ করেন। তিনি কিছু সময় পরে আরবি ভাষায় স্নাতক ডিগ্রী লাভ করেন, এবং দেইর এজ-জোর শহরের একটি মসজিদে ধর্ম প্রচারক এবং ইমাম হন।

## রাজনৈতিক পেশা
২০০০ সাল থেকে রিয়াদ দারার একজন রাজনৈতিক কর্মী হন এবং বিভিন্ন বেসরকারী সংস্থার সাথে কাজ করা শুরু করেন। ২০০৪ সালে সিরিয়ায় কুর্দিদের বিদ্রোহের পর ২০০৫ সালের মে মাসে কুর্দি সুফি ধর্মীয় নেতা শেখ মুহাম্মদ মা'র শৌক আল-খাজনউইকে সিরিয়ার সামরিক গোয়েন্দারা গ্রেপ্তার করে হত্যা করে। আল-খাজনাভির অন্ত্যেষ্টিক্রিয়ায় যারা উপস্থিত ছিলেন তাদের মধ্যে রিয়াদ দার উপস্থিত ছিলেন এবং সেই অনুষ্ঠানে তিনি একটি বক্তৃতা দিয়েছিলেন। এই অনুষ্ঠানে তার উপস্থিতি ও তার প্রদানকৃত বক্তৃতার জের ধরে পরের মাসে রিয়াদ দারারকে গ্রেপ্তার করা হয়। ২০০৬ সালের ২ এপ্রিল তারিখে সিরিয়ার সুপ্রিম স্টেট সিকিউরিটি কোর্ট তাকে ৫ বছরের কারাদণ্ড দেয়।

৫ বছরের কারাভোগের পত ২০১০ সালের ১০ জুন তারিখে রিয়াদ দারার কারাগার থেকে মুক্তি লাভ করেন। পরের বছর ২০১১ সালের জুন মাসে সিরিয়ার গণজাগরণের প্রথম পর্যায়ে তিনি সিরিয়ার বিরোধী দল ন্যাশনাল কো-অর্ডিনেশন কমিটি ফর ডেমোক্রেটিক চেঞ্জের প্রতিষ্ঠাতা সদস্য হন। অল্প সময়ের মধ্যেই রিয়াদ দার সিরিয়ার বিরোধী দলের অন্যতম প্রধান ব্যক্তিত্ব হয়ে ওঠেন। তবে ২০১৪ সালের আগস্ট মাসে ন্যাশনাল কো-অর্ডিনেশন কমিটি ফর ডেমোক্রেটিক চেঞ্জ দলের অভ্যন্তরে ঐক্যের অভাবে তিনি এই দল থেকে পদত্যাগ করেন।

২০১৭ সালের ২৫ ফেব্রুয়ারি আল-মালিকিয়াহ-এ সিরিয়ান ডেমোক্রেটিক কাউন্সিলের দ্বিতীয় সম্মেলনে রিয়াদ দারার এসডিসির সহ-নেতা নির্বাচিত হন। তিনি এসসিসি থেকে পদত্যাগকারী এনসিসির আরেক প্রাক্তন সদস্য হায়থাম মান্নার স্থলাভিষিক্ত হন। এরপর রিয়াদ দারার সিরিয়ায় যুক্তরাষ্ট্রীয়তা এবং গণতন্ত্রের প্রতি তার সমর্থনের কথা ঘোষণা করেন,যার মধ্যে দেইর-এজ-জোরও রয়েছে।

## আরও দেখুন

* মিশেল কিলো

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:সিরীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিরীয় ইমাম
বাইয়া পাতারাইয়া

**বাইয়া পাতারাইয়া** (জর্জিয়ান: ბაია პატარაია জন্ম ১৯৮২) হচ্ছেন জর্জিয়ার একজন নেতৃস্থানীয় নারীবাদী কর্মী এবং মানবাধিকার আইনজীবী। তিনি সাপারি নামক নারী অধিকার সংগঠনের পরিচালক।

## প্রাথমিক জীবন এবং শিক্ষা
বাইয়া পাতারাইয়া ১৯৮২ সালে তিবলিসিতে জন্মগ্রহণ করেন।

তিনি তিবিলিসি স্টেট ইউনিভার্সিটিতে আন্তর্জাতিক আইন ও অর্থনীতি অধ্যয়ন করেন, ২০০৪ সালে স্নাতক হন, তারপর ২০০৬ সালে হাঙ্গেরির কেন্দ্রীয় ইউরোপীয় বিশ্ববিদ্যালয় থেকে মানবাধিকার আইনে স্নাতকোত্তর ডিগ্রি অর্জন করেন।  

## কর্মজীবন এবং সক্রিয়তা
২০০৮ সাল থেকে পাতারাইয়া তিবলিসি স্টেট ইউনিভার্সিটি এবং ফ্রি ইউনিভার্সিটি অফ তিবলিসিতে ভিজিটিং লেকচারার হন।   তিনি ২০০৯ থেকে ২০১৩ সাল পর্যন্ত জর্জিয়ার বিচার মন্ত্রণালয়ে কাজ করেন।  সেখানে থাকাকালীন তিনি নতুন আইন অনুচ্ছেদ ১২৬ এর খসড়া তৈরিতে সহায়তা করেন, যা আনুষ্ঠানিকভাবে জর্জিয়ায় গার্হস্থ্য সহিংসতার অপরাধকে সংজ্ঞায়িত করে।  তার কাজের মধ্যে ছিল লিঙ্গ সমতা সংক্রান্ত আইনের আওতায় যৌন হয়রানি নিশ্চিত করা। অবশেষে তিনি পূর্ণ-সময়ের সক্রিয়তার দিকে মনোনিবেশ করার জন্য সরকার ত্যাগ করেন। 

২০০৭ সালে নির্যাতনের শিকার ব্যক্তিদের পুনর্বাসনে সহায়তা করার জন্য কাজ করার সময় নারীবাদী এক্টিভিস্ট নাতালিয়া জাজাশভিলি তাকে জর্জিয়ার একটি নবজাতক মানবাধিকার সংগঠন সাপারিতে যোগ দেওয়ার জন্য নিয়োগ দেন। সাপারি প্রাথমিকভাবে গার্হস্থ্য সহিংসতার মুখোমুখি মহিলাদের সহায়তা করার দিকে মনোনিবেশ করেছিলেন।  তিনিতিনি এই প্রতিষ্ঠানের পরিচালক হন এবং নারীদের রাজনৈতিক ক্ষমতায়নের জন্য লড়াই এবং বৈষম্যের বিরুদ্ধে লড়াই কে অন্তর্ভুক্ত করার জন্য এর লক্ষ্য প্রসারিত হয়। 

পাতারাইয়া ২০১২ সাল থেকে তার দেশের নারীবাদী আন্দোলনে নেতা হিসেবে ব্যাপকভাবে জড়িত ছিলেন, যখন তিনি ইন্ডিপেন্ডেন্ট গ্রুপ অফ ফেমিনিস্টস এর সাথে সংগঠিত হতে শুরু করেন।  তার নিজের বিবরণ অনুসারে, জর্জিয়ার প্রথম দিকের এক্টিভিস্টরা নিজেদের "নারীবাদী" হিসেবে স্পষ্টভাবে বর্ণনা করেনি, কিন্তু ২০১০-এর দশকের শুরুতে তা পরিবর্তিত হয়।  ২০১৪ সালে তিনি গার্হস্থ্য সহিংসতার আপাত বৃদ্ধি তে সাড়া দিয়ে ফেমিসাইডের বিরুদ্ধে একটি জাতীয় প্রচারণার নেতৃত্ব দেন।  তিনি হিউম্যান রাইটস হাউস তিবিলিসির চেয়ার এবং আধা-আনুষ্ঠানিক জর্জিয়ান মহিলা আন্দোলনের প্রতিষ্ঠাতা। 

সমালোচকরা ফেডারেল সরকারে তার পূর্ব কাজের কারণে একজন সক্রিয় কর্মী হিসেবে পাতারাইয়াকে স্বাধীনতা নিয়ে প্রশ্ন তুলেছে, কিন্তু তিনি যুক্তি দিয়েছেন যে এই অভিজ্ঞতা তাকে আরও কার্যকর উকিল করে তুলেছে। তিনি তার কাজের জন্য প্রাণনাশের হুমকি এবং রাস্তায় হয়রানির লক্ষ্যও হয়েছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নারী মানবাধিকার কর্মী
বিষয়শ্রেণী:১৯৮২-এ জন্ম
বিষয়শ্রেণী:তিবিলিসির ব্যক্তি
বিষয়শ্রেণী:জর্জিয়া (রাষ্ট্র) এর নারীবাদী
বিষয়শ্রেণী:তিবি‌লিসি রাষ্ট্রীয় বিশ্ববিদ্যালয়ের প্রাক্তন শিক্ষার্থী
গ্রাহামের সূত্র

থাম্ব|
**গ্রাহামের সূত্র** গ্যাস বা বাষ্পীয় পদার্থের মধ্যে ক্রমঃমিশ্রণ সংক্রান্ত একটি প্রাকৃতিক নিয়ম। দুটি গ্যাস বা বাষ্পীয় পদার্থ একসঙ্গে রাখা হলে কোনো প্রকার প্রচাপ বা ঝাঁকুনি ব্যাতিরিকেই, কেবল অন্তর্নিহিত আণবিক কণার আভ্যন্তরিক আন্দোলনের কারণে, তাদের মধ্যে মিশ্রণ ঘটে। স্কটল্যাণ্ডের ভৌত রসায়নবিদ টমাস গ্রাহাম পরীক্ষা-নিরীক্ষার মাধ্যমে ১৮৪৮ সালে আবিষ্কার করেন যে একটি গ্যাসের ব্যাপনের হার গ্যাসটির আণবিক ভরের (Molar mass) বর্গমূলের ব্যস্তানুপাতিক। গ্রাহাম পরীক্ষাগারে পর্যবেক্ষণ করেন যে, দুটি গ্যাসের ব্যাপনের হার গাণিতিকভাবে নিম্নরূপভাবে প্রকাশ করা যায়:

: {\mbox{Rate}_1 \over \mbox{Rate}_2}=\sqrt{M_2 \over M_1},

যেখানে:

: Rate1 হলো প্রথম গ্যাসের ব্যাপন হার (একক সময়ে আয়তন বা মোলসংখ্যা)।
: Rate2 হলো দ্বিতীয় গ্যাসের ব্যাপন হার।

: *M<sub>1</sub>* হলো প্রথম গ্যাসের মোলার ভর।
: *M<sub>2</sub>* হলো দ্বিতীয় গ্যাসের মোলার ভর।

**গ্রাহামের ব্যাপন সূত্র** বা **গ্রাহামের নিঃসরণ সূত্র** কোনো ছিদ্রের মধ্য দিয়ে যে কোনো সময়ে কোনো একটি গ্যাসের চলাচলকে ব্যাখ্যা করতে পারে করে। এই সূত্র গ্রাহামের উপর্যুক্ত সূত্রেরই ব্যাপ্ত রূপ। গ্রাহাম পর্যবেক্ষণ করেন যে, দুটো গ্যাসের ব্যাপনের হার এবং এদের আণবিক ভরের (Molar mass) বর্গমূলের ব্যস্তানুপাত সমান। সেহেতু, যদি একটি গ্যাসের আণবিক ভর অন্য কোনো গ্যাসের চারগুণ হয়, তাহলে একটি ছিদ্রযুক্ত প্লাগের মধ্য দিয়ে নিঃসৃত হয়ে ব্যাপীত হয়ে ছড়িয়ে পরার হার অন্য গ্যাসটির তুলনায় অর্ধেক (ভারী গ্যাসসমূহ আরও ধীরে ছড়িয়ে পড়বে)। 

বহু বছর পর গ্যাসের গতিবিজ্ঞান তত্ত্বের (Kinetic Theory of Gases) মাধ্যমে গ্রাহামের সূত্রের একটি সম্পূর্ণ তাত্ত্বিক ব্যাখ্যা প্রদান করা হয়েছিল। গ্রাহামের সূত্র ব্যাপনের সাহায্যে আইসোটোপসমূহকে পৃথক করার একটি ভিত্তি প্রদান করে, যা পারমাণবিক বোমা উৎপাদনের ক্ষেত্রে গুরুত্বপূর্ণ ভূমিকা পালন করে।

গ্রাহামের সূত্র আণবিক নিঃসরণের জন্য সবচেয়ে সঠিক সূত্র যা কোনো ছিদ্রের মধ্য দিয়ে যে কোনো সময়ে কোনো একটি গ্যাসের চলাচলকে ব্যাখ্যা করতে পারে করে। এটি কেবল বাতাস বা অন্য কোনো গ্যাসের মধ্যে কোনো একটি গ্যাসের ব্যাপনের ক্ষেত্রে ব্যবহৃত হয়, কারণ সাধারণত এই প্রক্রিয়ায় একাধিক গ্যাসের চলাচল জড়িত।

যদি একটি বেলুনে হাইড্রোজেন এবং অন্য আরেকটি বেলুনে অক্সিজেন ভরা থাকে, তবে ক্ষুদ্র ছিদ্র দিয়ে গ্যাস নিঃসরণের পারস্পরিক গতি কীরূপ হবে তা নিম্নের সূত্র দিয়ে বোঝা যায়:

: {\mbox{Rate H}_2 \over \mbox{Rate O}_2} =\sqrt{M(O_2) \over M(H_2)} ={\sqrt{32} \over \sqrt{2}}= \sqrt{16} = 4

উপর্যুক্ত নিঃসরণ সূত্রানুযায়ী, বেলুন থেকে অক্সিজেনের তুলনায় হাইড্রোজেনের নিঃসরণ হার হবে প্রায় চারগুন।

## তথ্যসূত্র

বিষয়শ্রেণী:গ্যাসের সূত্র
মিস্টার কুইন

***মিস্টার কুইন*** (; *Mr. Queen*) শিন হে-সন এবং কিম জং-হিউন অভিনীত একটি দক্ষিণ কোরিয়ার টেলিভিশন সিরিজ। এটি ১২ ডিসেম্বর ২০২০ থেকে ১৪ ফেব্রুয়ারি ২০২১ পর্যন্ত টিভিএন -তে প্রচারিত হয়েছিল।

## অভিনয়ে
* শিন হয়ে-সুন্কি - কিম সো-ইয়ং, রানী চেওরিন
* ম জং-হিউন - যি ওঁন-বোমা, রাজা চিওলজং

## তথ্যসূত্র

## বহিঃসংযোগ
*  
* 

বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:স্টুডিও ড্রাগনের টেলিভিশন ধারাবাহিক
বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
বিষয়শ্রেণী:২০২০-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:২০২১-এ সমাপ্ত দক্ষিণ কোরীয় টেলিভিশন ধারাবাহিক
ডায়ানা সাকায়ান

**ডায়ানা সাকায়ান** ছিলেন একজন আর্জেন্টিনার এলজিবিটি কর্মী। তিনি আর্জেন্টিনায় রূপান্তরিত লিঙ্গ মানুষের আইনগত এবং মানবাধিকারের জন্য কাজ করেছিলেন।

## জীবনী
আমানচে ডায়ানা সাকায়ান ১৯৭৫ সালের ৩১শে ডিসেম্বর টুকুমানে জন্মগ্রহণ করেছিলেন। তার পূর্বপুরুষ ছিলেন দিয়াগুইতা।  অল্প বয়সে, তার পরিবার বুয়েনোস আইরেসের গ্রেগোরিও ডি লাফেরেতে চলে যায়। তিনি তার ১৫ ভাইবোনের সাথে দারিদ্র্যের জীবন যাপন করেছিলেন।

## সক্রিয়তা
ডায়ানা সাকায়ান সতেরো বছর বয়সে রূপান্তরিত লিঙ্গ হিসেবে বেরিয়ে আসেন। এরপর থেকে বেশ কয়েকবার তার মানবাধিকার লঙ্ঘিত হয়েছে। তাকে বিভিন্ন সময় গ্রেফতার করা হয়েছিল এবং কারাগারে তিনি কমিউনিস্ট পার্টির দিকে ঝুঁকেছিলেন। যাইহোক, ২০১১ সালে তিনি পার্টি এবং কমিউনিস্ট পার্টি ত্যাগ করেন এবং একটি বেসরকারি সংস্থা, বৈষম্য বিরোধী আন্দোলন (এমএএল) তৈরি করেন। এই সংগঠনটি সকল প্রকার বৈষম্যের বিরুদ্ধে কাজ করছিল। তারা তাদের মানবাধিকারের জন্য সচেতনতা তৈরিসহ বিভিন্ন খাতে এলজিবিটিআই জনগণের ক্ষমতায়নের উপর জোর দেয়।

এমএএল-এর সভাপতি হিসাবে, তিনি লা মাতানজা পার্টিডোর স্বাস্থ্য প্রতিষ্ঠানগুলিতে বৈষম্যহীন নীতিগুলির প্রকল্পের জন্য দায়ী ছিলেন। এই প্রকল্পের লক্ষ্য ছিল রূপান্তরিত লিঙ্গ এবং ট্রান্সসেক্সুয়াল মানুষকে স্বাস্থ্য ব্যবস্থায় অন্তর্ভুক্ত করা। তিনি ট্রান্সজেন্ডার এবং ট্রান্সসেক্সুয়াল মানুষের মধ্যে তাদের অধিকারের জন্য সচেতনতা বৃদ্ধির জন্যও কাজ করেছিলেন। তার সক্রিয় অবদানের ফলে রাষ্ট্র কর্তৃক স্ব-অনুভূত লিঙ্গ সনাক্তকরণের জন্য নিয়ন্ত্রণের স্বীকৃতি পেয়েছে। এটি জাতীয় লিঙ্গ পরিচয় আইনের প্রধান নজির পরিণত করেছে। সাকায়ান ইন্টারন্যাশনাল লেসবিয়ান, গে, বাইসেক্সুয়াল, ট্রান্স এবং ইন্টারসেক্স অ্যাসোসিয়েশনের বোর্ডে দায়িত্ব পালন করেন এবং আর্জেন্টিনায় অ্যান্টিডিসক্রিমিনেশন লিবারেশন মুভমেন্টের নেতৃত্ব দেন। ২০১২ সালে, প্রথম রূপান্তরিত লিঙ্গ হিসেবে, তিনি লা মাতানজা পার্টি থেকে ন্যায়পাল প্রতিদ্বন্দ্বিতা করেন। তিনি সেই বছরের তিনটি চূড়ান্ত প্রার্থীর একজন হতে সক্ষম হয়েছিলেন। একই বছর তিনি আর্জেন্টিনার প্রাক্তন রাষ্ট্রপতি ক্রিস্টিনা ফার্নান্দেজ ডি কিরচনার থেকে ব্যক্তিগতভাবে একজন মহিলা হিসাবে তার জাতীয় পরিচয়পত্র পেয়েছিলেন।

## মৃত্যু
২০১৫ সালের অক্টোবরে ডায়ানাকে নির্মমভাবে হত্যা করা হয়েছিল। তার হত্যার ঘটনা একটি গোলমাল এবং একটি উচ্চ সামাজিক প্রভাব সৃষ্টি করে, বিশেষ করে মানবাধিকার আন্দোলন এবং এলজিবিটিকিউ + সম্প্রদায়ে। যে ব্যক্তি তাকে হত্যা করেছিল, গ্যাব্রিয়েল ডেভিড মারিনোকে পরবর্তীতে ২০১৮ সালে যাবজ্জীবন কারাদণ্ড দেওয়া হয়। ইতিহাসে প্রথমবারের মতো আর্জেন্টিনার বিচারপতি স্বীকার করেন যে এই হত্যা "ট্রাভেস্টি পরিচয়ের বিরুদ্ধে ঘৃণামূলক অপরাধ, যা " travesticide " বা" transvesticide " (স্প্যানিশ: *travesticidio* ;" travesti "এবং" homicide "এর একটি পোর্টমান্টেউ)। এই রায়টি এলজিবিটি কর্মীদের দ্বারা ব্যাপকভাবে উদযাপিত হয়েছিল এবং এটি "আর্জেন্টিনায় চলমান [সামাজিক] পরিবর্তনের আরও একটি উদাহরণ" হিসাবে বিবেচিত হয়েছে।

## লেখা

* লা গেস্তা দেল নোমব্রে প্রোপিও (২০০৬),
* কুম্বিয়া, কপোতিও ওয়াই লিগ্রামাস (২০০৮),
* ব্লগ দে মোভিমিয়েন্তো আন্তিদিস্ক্রিমিনেশরিও দে লিবেরাশন (এমএএল)

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:আর্জেন্টিনার এলজিবিটি অধিকার কর্মী
বিষয়শ্রেণী:হিজড়া নারীর প্রতি সহিংসতা
এমিন সেমিয়ে আনাসিয়া

**এমিন সেমিয়ে আনাসিয়া** (২৮ মার্চ ১৮৬৪ – ১৯৪৪), বেশিরভাগই **এমিন সেমিয়ে** এবং **এমিন ভাহিদে** নামে পরিচিত, ছিলেন একজন তুর্কি লেখক, কর্মী এবং প্রথমদিকের নারীবাদী।

## প্রাথমিক জীবন এবং শিক্ষা
এমিন সেমিয়ে ১৮৬৪ সালের ২৮ মার্চ ইস্তাম্বুলে জন্মগ্রহণ করেন। তিনি আহমেদ সেভদেত পাশার দ্বিতীয় কন্যা এবং ফাতমা আলিয়ের বোন ছিলেন। তার মা ছিলেন আদভিয়ে রাবিয়া হানাম। এমিন সেমিয়ে সাত বছর ধরে ফ্রান্স এবং সুইজারল্যান্ডে মনোবিজ্ঞান এবং সমাজবিজ্ঞানে অধ্যয়ন করেন। তিনি ছিলেন ইউরোপে শিক্ষিত উসমানীয় মহিলাদের অন্যতম একজন।

## কর্মজীবন
১৮৮২ থেকে শুরু করে, এমিন সেমিয়ে ইস্তাম্বুল এবং অন্যান্য প্রদেশে তুর্কি এবং সাহিত্য শিক্ষক হিসাবে কাজ করেছিলেন। তিনি মেয়েদের স্কুলে পরিদর্শক এবং সিসলি এটফাল হাসপাতালে সহকারী নার্স হিসাবে কাজ করেছিলেন। ১৯০৮ সালে সাংবিধানিক রাজতন্ত্র ঘোষণার পর রাজনীতি এবং শিক্ষার উপর তার লেখাগুলি *মুতালা* (থেসালোনিকিতে) এবং *হানমালারা মাহসুস গেজেটে* (ইংরেজিতে "নিউজ পেপার ফর উইমেন") পত্রিকায় প্রকাশিত হয়েছিল। তিনি ১৮৯৩ সালে *হুলাসা-ই ইলম-ই হেসাপ* নামে একটি গণিতের পাঠ্যপুস্তকও লিখেছিলেন। তার সর্বাধিক পরিচিত উপন্যাস হল *সেফালাত* (১৯০৮) ("দারিদ্র্য") এবং *গায়া কুয়ুসু* ("জাহান্নামের গর্ত")।

সাংবিধানিক রাজতন্ত্র ঘোষণার আগে তিনি এডর্নে থাকাকালীন "সার্ভিস-ই নিসভান" নামে একটি সমিতি প্রতিষ্ঠা করেছিলেন। এই সমিতিতে সুলতান মুরাদের কন্যা ফাহিমা সুলতানও ছিলেন।

এমিন সেমিয়ে, তার বড় বোন ফাতেমা আলিয়ের সাথে, উসমানীয় নারী আন্দোলনের এক উল্লেখযোগ্য ব্যক্তিত্ব ছিলেন। তিনি নারীদের সাহায্য করার জন্য বেশ কয়েকটি দাতব্য সংস্থা প্রতিষ্ঠা করেন। তিনি সবসময় নারীর অধিকারের জন্য সংগ্রাম করেছেন। তিনি কমিটি অব ইউনিয়ন এন্ড প্রোগ্রেস এবং পরবর্তীকালে উসমানীয় ডেমোক্রেটিক পার্টির প্রোগ্রেসিভ কমিটির সদস্য হন। ১৯২০ সালে, তিনি তুর্কি সাংবাদিক সমিতির গভর্নিং বোর্ডের সদস্য নির্বাচিত হন যাকে সেই বছর পর্যন্ত উসমানীয় প্রেস অ্যাসোসিয়েশন বলা হত।

## সাহিত্য
* সেফিকা কুর্নাজ: এমিন সেমিয়ে। তিমাস পাবলিকেশন্স, ইস্তাম্বুল ২০০৮।
* সেলিম আয়াদেজ: ইনাস্যা, এমিন সেমিয়ে। ইন: উসমানীয় এনসাইক্লোপিডিয়া উইথ দ্য লাইভস অ্যান্ড ওয়ার্কস। ইয়াপ ক্রেডি পাবলিকেশন, ইস্তাম্বুল ১৯৯৯।

## ব্যক্তিগত জীবন এবং মৃত্যু
এমিন সেমিয়ে দীর্ঘদিন প্যারিসে বসবাস করেছিলেন। তিনি দুইবার বিয়ে করেছিলেন। তার প্রথম স্বামী ছিলেন মোস্তফা বে। দ্বিতীয়জন ছিলেন রেসিত পাশা। পরে তাদের ডিভোর্স হয়। তার দুটি ছেলে ছিল; প্রতিটি স্বামীর কাছ থেকে একটি করে। তাদের নাম হাসান রিজা, মোস্তফা বেয়ের ছেলে এবং রেভিত পাশার ছেলে সেভদেত লাগা। তিনি ১৯৪৪ সালে ইস্তাম্বুলে মারা যান।

## তথ্যসূত্র

বিষয়শ্রেণী:১৮৬৪-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:ইস্তাম্বুলের ব্যক্তি
বিষয়শ্রেণী:তুর্কি নারী ঔপন্যাসিক
বিষয়শ্রেণী:নির্বাসিত তুর্কি রাজনীতিবিদ
বিষয়শ্রেণী:২০শ শতাব্দীর তুর্কি নারী রাজনীতিবিদ
বিষয়শ্রেণী:২০শ শতাব্দীর তুর্কি লেখিকা
বিষয়শ্রেণী:উসমানীয় সাম্রাজ্যের ঔপন্যাসিক
বিষয়শ্রেণী:ইস্তাম্বুলের লেখক
মিগুয়েলিনা অ্যাকোস্টা কর্ডেনাস

**মিগুয়েলিনা অ্যাকোস্টা কর্ডেনাস** (২৩ নভেম্বর ১৮৮৭ - ২৬ অক্টোবর ১৯৩৩) একজন পেরুভীয় নারীবাদী, আনারকো-সিন্ডিকালিস্ট কর্মী, শিক্ষক এবং আইনজীবী ছিলেন, যিনি তার জীবনের বেশিরভাগ সময় নারীর অধিকার, আমাজনীয় জনগণ এবং শ্রমিক শ্রেণীর জন্য লড়াইয়ে উৎসর্গ করেছিলেন তিনি প্রথম পেরুভিয়ান মহিলা যিনি পেরুতে আইনে স্নাতক হয়েছেন এবং পেরুর প্রথম নারী বিচার আইনজীবী হিসেবে বিবেচিত হন।

## প্রাথমিক জীবন
মিগুয়েলিনা অ্যাকোস্টা কর্ডেনাস ২৩ নভেম্বর ১৮৮৭ সালে লরেটো এর ইউরিমাগুয়াস এ জন্মগ্রহণ করেন। তার পরিবারের লোরেটোতে একটি রাবার বাগান ছিল। যখন তার বয়স ১২ থেকে ১৬ বছর ছিল, তখন সে তার মায়ের সাথে ইউরোপে গিয়েছিল সেখানে পড়াশোনা করার জন্য। এই সময়ে, তিনি ফ্রান্স, সুইজারল্যান্ড এবং জার্মানিতে পড়াশোনা করেছিলেন। ইউরোপে অ্যাকোস্টা কর্ডেনাস এমন একটি পরিবেশে পরিবেষ্টিত ছিলেন যা তার প্রগতিশীল ধারনাকে উৎসাহিত করেছিল।  যখন তিনি পেরুতে ফিরে আসেন, অ্যাকোস্টা কর্ডেনাস ইয়ুরিমাগুয়াসে তরুণীদের জন্য একটি স্কুল (কোলেজিও ডি সেওরিটাস) প্রতিষ্ঠা করেন, যা ছিল পেরুতে প্রথম প্রাথমিক শিক্ষা কেন্দ্র। এই সময়ের মধ্যে সিন্থেটিক বিকল্প আবিষ্কারের কারণে রাবার আহরণের যুগ শেষ হয়ে গিয়েছিল।

## কর্মজীবন
১৯১৪ সালে, তিনি পেরুভীয় মহিলা আন্দোলনে অবদান রাখতে শুরু করেছিলেন। অ্যাকোস্টা কর্ডেনাস নারীবাদী সংগঠন 'ইভোলুচিওন ফেমেনিনা' এর পরিচালনা পর্ষদের অংশ হিসেবে নির্বাচিত হন, যা মারিয়া জেসাস আলভারাডো রিভেরা একই বছর প্রতিষ্ঠা করেছিলেন। এই সংস্থার মাধ্যমে তিনি মহিলাদের জন্য উন্নত শিক্ষার সুযোগের পাশাপাশি পুরুষদের মতো একই নাগরিক ও রাজনৈতিক অধিকারের দাবি করেছিলেন।

তিনি একজন নারীবাদী সমিতি * ইভোলুচিওন ফেমেনিনা * এর সচিব ছিলেন, তিনি * লা লিগা অগ্রারিয়া * এবং এর অধিভুক্ত * এল বাজার ন্যাশনাল * এর মহিলা বিভাগেও অংশ নিয়েছিলেন এবং * লেবার ফেমিনিস্ট সোসাইটি*র সম্মানিত সদস্য ছিলেন। তিনি গঞ্জালেজ প্রাদা পপুলার ইউনিভার্সিটিতেও একজন শিক্ষক ছিলেন এবং ১৯২০ সালে 'এল ওব্রেও টেক্সটাইল' এবং 'অমাউটা' তে সহযোগিতা করেছিলেন।

## মৃত্যু
১৯৩৩ সালের ২৬ই অক্টোবর, মাত্র ৪৫ বছর বয়সে অ্যাকোস্টা কর্ডেনাস মৃত্যুবরণ করেন। একটি খারাপ দাঁত উত্তোলনের পরে সংক্রমণের কারণে লিমাতে তার মৃত্যু ঘটে। তাকে বাক্যজানো অয়াই ক্যারিলো দেল ক্যালাও কবরস্থানে দাফন করা হয়েছিল।

## তথ্যসূত্র

বিষয়শ্রেণী:১৮৮৭-এ জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:২০শ শতাব্দীর নারী আইনজীবী
বিষয়শ্রেণী:পেরুভীয় নারীবাদী